gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7956, del 12-01-2017 (2016/9920)

Notificació de la interlocutòria dictada en el rotlle d'apel·lació número 1521/2016.
------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9920


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 1521/2016. [2016/9920]  
Recurs d'apel·lació (LECN) número 001521/2016.  
Dimana d'execució hipotecària número 000061/2016  
Román Rodríguez de Albaladejo, lletrat de l'Administració de justícia de la Secció Novena de l'Audiència Provincial de València, mitjançant aquest edicte faig saber que en virtut del que s'ha disposat mitjançant la resolució del dia de hui, dictada en el rotlle d'apel·lació número 001521/2016, que prové del d'execució hipotecària número 000061/2016, seguit davant el Jutjat de Primera Instància número 7 de València, s'ha disposat notificar a l'apel·lat que no ha comparegut en aquesta alçada, que es dirà al final, la resolució dictada en el rotlle esmentat que té l'encapçalament i la part dispositiva que són com segueix:  
  
«Encapçalament  
València, 13 d'octubre de 2016  
La Secció Novena de la Audiència Provincial de València, sent-ne ponent el magistrat Luis Seller Roca de Togores, ha vist aquest rotlle d'apel·lació número 001521/2016, que prové de les actuacions de judici d'execució hipotecària número 000061/2016, promogudes davant del Jutjat de Primera Instància número 7 de València, entre les parts; d'una, com a apel·lant, Bankia, SA, representat pel procurador dels tribunals Antonio Barbero Giménez i assistit de la lletrada Carolina Vanaclocha Ferrer, i d'una altra, com a apel·lats, Muhammad Ilyas, en virtut del recurs d'apel·lació interposat per Bankia, SA.  
Part dispositiva  
Desestimem el recurs d'apel·lació interposat per Bankia, SA, contra la interlocutòria dictada pel Jutjat de Primera Instància número 7 de València el 9 de març de 2016, que es confirma en la seua totalitat.  
Tot això sense efectuar condemna a costes a la demandant, i disposem la pèrdua del dipòsit constituït per a recórrer.»  
  
I perquè el que s'ha disposat es complisca i valga de notificació a l'apel·lat que no ha comparegut en aquesta alçada, Muhammad Ilyas, expedisc aquesta resolució perquè es publique en el Diari Oficial de la Generalitat Valenciana.  
  
València, 12 de desembre de 2016.- El lletrat de l'Administració de justícia: Román Rodríguez de Albaladejo.
Diari Oficial de la Generalitat Valenciana


Sumari del DOGV 8149, del 16-10-2017 (2017/8639)

RESOLUCIÓ d'1 d'agost de 2017, de l'Ajuntament de Riba-roja de Túria, referent a la convocatòria per a proveir deu places d'administrativa o administratiu d'administració general per promoció interna.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8639


Data del document
:   01-08-2017

Organisme emissor
:   Ajuntament de Riba-roja de Túria

Tipus de document
:   Resolució

Descriptors 

:   * Riba-roja de Túria
    * concurs administratiu

RESOLUCIÓ d'1 d'agost de 2017, de l'Ajuntament de Riba-roja de Túria, referent a la convocatòria per a proveir deu places d'administrativa o administratiu d'administració general per promoció interna. [2017/8639]  
En el Butlletí Oficial de la província de València número 168, de 31 d'agost de 2017, s'han publicat íntegrament les bases que regiran la convocatòria per a proveir:  
Deu places d'administrativa o administratiu, pertanyents a l'escala d'administració general, mitjançant el sistema de promoció interna.  
  
El termini de presentació de sol·licituds serà de 20 dies naturals, comptats a partir de l'endemà de la publicació en el Boletín Oficial del Estado.  
  
Riba-roja de Túria, 19 de setembre de 2017.- L'alcalde: Roberto Raga Gadea.
Diari Oficial de la Generalitat Valenciana


Sumari del DOGV 7956, del 12-01-2017 (2016/10319)

Informació pública de l'ocupació subterrània de terrenys per obres relacionades amb el projecte d'estació depuradora i col·lector a Barracas (Castelló) i que afecta la via pecuària núm.7 «Pas de la Vintena». Expedient número VP/OCUP/46/2016.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   V. ANUNCIS - C) ALTRES ASSUMPTES

Número del document
:   2016/10504


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'ocupació subterrània de terrenys per obres relacionades amb el projecte d'estació depuradora i col·lector a Barracas (Castelló) i que afecta la via pecuària núm.7 «Pas de la Vintena». Expedient número VP/OCUP/46/2016. [2016/10632]  
S'està tramitant en aquesta Direcció Territorial de Castelló, a sol·licitud de l'Ajuntament de Barracas, l'expedient VP/OCUP/46/2016 per obres relacionades amb projecte d'estació depuradora i col·lector a Barracas. Atés que les obres projectades afecten la via pecuària núm.7 «Pas de la Vintena» del terme municipal de Barracas de dues maneres: 1r) De forma subterrània (per xarxa de sanejament, estació de bombament i connexió d'aigua potable) i 2n) de forma aèria per encreuament de línia aèria (sense ubicar pal o torre elèctrica dins de l'ample legal de terrenys pertanyent). A continuació es mostren les longituds i amplàries afectades per cada actuació.  
  
Municipi Obra prevista Longitud  
(m) Amplària  
(m) Superfície  
(m²)  
Barracas Xarxa de sanejament gravetat + impulsió (subterrània). 146,50 0,50 73,25  
Barracas Connexió xarxa aigua potable (subterrània). 11,20 0,40 4,48  
Barracas Estació de bombament  
(enterrada) variable variable 11,70  
Barracas Connexió elèctrica  
(línia aèria) 20,70 3,00 62,10  
  
  
L'expedient se sotmet a informació pública en compliment d'allò que s'ha establit en article 33.2 de la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
El que es fa públic per a general coneixement, es fixa el termini d'un mes a partir de la publicació d'aquest anunci en el Diari Oficial de la Comunitat Valenciana, perquè els interessats puguen examinar l'expedient en les oficines de la Direcció Territorial de Castelló, situades en l'edifici Prop, avinguda Germans Bou, 47, de Castelló de la Plana, en horari d'atenció al públic, dins del termini esmentat es podran presentar les al·legacions oportunes.  
  
Castelló de la Plana, 18 d'octubre de 2016.- El director territorial de la Conselleria d'Agricultura, Medi Ambient, Canvi Climàtic i Desenvolupament Rural. Antonio Luis Garcia Sanz.
Diari Oficial de la Generalitat Valenciana


Sumari del DOGV 8100, del 07-08-2017 (2017/6523)

Nomenament de tècnic d'administració general, cap del Servei de Règim Interior, grup A1.
----------------------------------------------------------------------------------------

### Dades del document

Número de DOGV
:   8100

Data del DOGV
:   07-08-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/6523


Data del document
:   28-06-2017

Organisme emissor
:   Ajuntament de Cabanes

Tipus de document
:   Anunci

Descriptors 

:   * Cabanes
    * funcionari

Nomenament de tècnic d'administració general, cap del Servei de Règim Interior, grup A1. [2017/6523]  
Per Resolució d'Alcaldia de data 28 de juny de 2017, una vegada conclòs el corresponent procediment selectiu, s'ha efectuat el nomenament de Maria Montserrat Fabregat Segarra, com a funcionària del grup A1; escala d'administració general; subescala tècnica; denominació del lloc: tècnic d'administració general, cap del Servei de Règim Interior.  
  
Cosa que es fa pública als efectes de l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
Cabanes, 28 de juny de 2017.- L'alcaldessa: Virginia Martí Sidro.
Diari Oficial de la Generalitat Valenciana


Sumari del DOGV 8151, del 18-10-2017 (2017/9162)

ACORD de 13 d'octubre de 2017, del Consell, d'autorització de l'expedient de rescabalament 3-33/17SCA per obligacions contretes amb Netalia Raspeig, SL, en 2016 i 2017.
------------------------------------------------------------------------------------------------------------------------------------------------------------------------

### Dades del document

Número de DOGV
:   8151

Data del DOGV
:   18-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9162


Data del document
:   13-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Descriptors 

:   * Conselleria d'Educació, Investigació, Cultura i Esport

ACORD de 13 d'octubre de 2017, del Consell, d'autorització de l'expedient de rescabalament 3-33/17SCA per obligacions contretes amb Netalia Raspeig, SL, en 2016 i 2017. [2017/9162]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, a proposta del conseller d'Educació, Investigació, Cultura i Esport, el Consell, prèvia deliberació, en la reunió de 13 d'octubre de 2017,  
  
ACORDA  
  
Primer  
Autoritzar l'aprovació pel conseller d'Educació, Investigació, Cultura i Esport de l'expedient de rescabalament a favor de l'empresa Netalia Raspeig, SL, amb CIF R95282614, per import de cinquanta-huit mil cent setanta-quatre euros i trenta-quatre cèntims d'euro (58.174,34 ?), IVA inclòs, en concepte de despesa ocasionada per la prestació del servei de neteja dels centres de formació i recursos educatius de la Conselleria d'Educació, Investigació, Cultura i Esport, durant el període comprés entre l'1 de desembre de 2016 i el 19 de juny de 2017.  
  
  
Segon  
Autoritzar la imputació a l'exercici corrent de les obligacions econòmiques contretes en exercicis anteriors per import de huit mil set-cents setanta euros a favor de l'esmentada empresa.  
  
València, 13 d'octubre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8043, del 19-05-2017 (2017/3518)

Notificació de la sentència dictada en el rotlle d'apel·lació número 2737/2016.
-------------------------------------------------------------------------------

### Dades del document

Número de DOGV
:   8043

Data del DOGV
:   19-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3518


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 2737/2016. [2017/3518]  
Procediment: recurs d'apel·lació (LECN) número 002737/0155-WPZ  
Dimana del judici ordinari número 000673/2015  
Del Jutjat Mercantil número 3 de València  
Román Rodríguez de Albaladejo, lletrat de l'Administració de justícia de la Secció Novena de l'Audiència Provincial de València, mitjançant aquest edicte faig saber que, en virtut del que s'ha disposat per la resolució del dia de hui, dictada en el rotlle d'apel·lació número 002737/2016, que prové del judici ordinari 000673/2015, seguit davant del Jutjat Mercantil número 3 de València, s'ha disposat notificar a la persona apel·lada que no ha comparegut en aquesta alçada, Encarnación Veintimilla Santos, la resolució dictada en el rotlle esmentat que té l'encapçalament i la part dispositiva que són com segueix:  
  
«Encapçalament  
València, 10 d'abril de 2017  
La Secció Novena de l'Audiència Provincial de València, sent-ne ponent la magistrada Purificación Martorell Zulueta, ha vist aquest rotlle d'apel·lació número 002737/2016, que prové de les actuacions de judici ordinari 000673/2015, promogudes davant del Jutjat Mercantil número 3 de València, entre les parts; d??una, com a apel·lant, Hermanos Rosaleny Milla, SL, i José Antonio Rosaleny Milla, representat per la procuradora dels tribunals María José Calatayud Primo, i, d'una altra, com a apel·lats, Encarnación Veintimilla Santos i Harinera Arandina, SA, representat pel procurador dels tribunals Ignacio Zaballos Tormo, en virtut del recurs d??apel·lació interposat per Hermanos Rosaleny Milla, SL, i José Antonio Rosaleny Milla.  
Part dispositiva  
Desestimem el recurs d'apel·lació promogut per la representació de l'entitat Hermanos Rosaleny Milla i de José Antonio Rosaleny Milla contra la sentència del Jutjat Mercantil 3 de València, de 7 de juliol de 2016, que es confirma, amb la imposició a la part recurrent de les costes processals causades i la pèrdua de l'import del dipòsit constituït per a apel·lar.»  
  
I perquè el que s??ha disposat es complisca i valga de notificació a l??apel·lat que no ha comparegut en aquesta alçada, i aquesta resolució es publique en el Diari Oficial de la Generalitat Valenciana, expedisc aquest edicte.  
  
València, 26 d'abril de 2017.- El lletrat de l'Administració de justícia: Román Rodríguez de Albaladejo.
Diari Oficial de la Generalitat Valenciana


Sumari del DOGV 8066, del 20-06-2017 (2017/4633)

Informació pública de l'expedient de declaració de l'incompliment del deure d'edificar sobre un solar situat al terme municipal de València.
--------------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4633


Organisme emissor
:   Sociedad Impulsora de Solares Ociosos, SL

Tipus de document
:   Anunci

Informació pública de l'expedient de declaració de l'incompliment del deure d'edificar sobre un solar situat al terme municipal de València.  
 [2017/4633]  
D'acord amb l'article 185.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (d'ara en avant LOTUP), es fa saber que la mercantil Sociedad Impulsora de Solares Ociosos, SL, proveïda amb CIF I02837403, ha iniciat el procediment per a la declaració de l'incompliment del deure d'edificar sobre un solar siti en el terme municipal de València, carrer Russafa, 11 i 13 a València, per a la qual cosa ha protocol·litzat la documentació requerida en l'article de referència a la notaria de José Alicarte Domingo sitia al carrer Colón, 11, 2n, 2a, València, per mitjà d'acta de data 18.04.2017, amb el número 1023 de protocol, rectificada en data 25.04.2017, amb el número 1064 de protocol.  
  
En virtut del que disposa l'article 185.1.c de la LOTUP, se sotmet a informació pública l'expedient de referència, per un termini d'un mes, a comptar des de l'endemà de la publicació del present anunci en el Diari Oficial de la Generalitat Valenciana. Durant eixe termini, qui acredite un interés en l'expedient podrà examinar la documentació depositada a la notaria de José Alicarte Domingo, en horari de 10.00 a 13.00 hores, i formular totes les al·legacions que considere adequades al seu dret.  
  
  
València, 24 de maig de 2017.- L'administrador: Miguel Ángel Santos Lara.
Diari Oficial de la Generalitat Valenciana


Sumari del DOGV 8013, del 03-04-2017 (2017/1712)

Notificació de la sentència dictada en el judici verbal número 1083/2014.
-------------------------------------------------------------------------

### Dades del document

Número de DOGV
:   8013

Data del DOGV
:   03-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1712


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el judici verbal número 1083/2014. [2017/1712]  
Procediment: judici verbal (250.2) 001083/2681-PG.  
Demandant: Planeta de Agostini Formación, SL.  
Procuradora: Rosa Kira Román Pascual.  
Demandat: Patricia Rodríguez Sánchez.  
En el judici verbal 1083/2014, seguit en aquest jutjat a instàncies de Planeta de Agostini Formación, SL, contra Patricia Rodríguez Sánchez, s'ha dictat la Sentència número 49/2017, de 23 de febrer de 2017, que té la dispositiva que, literalment, és com segueix:  
«Estime la demanda interposada per la procuradora Rosa Kira Román, en nom i representació de Planeta de Agostini Formación, SL, i condemne la demandada, Patricia Rodríguez Sánchez, a pagar a la demandant la quantitat de mil quatre-cents trenta-set euros amb vint cèntims (1.437,20 €), més els interessos legals des de la presentació de la petició inicial de procés admonitori.  
Tot això amb imposició expressa de les costes processals a la part demandada.  
Contra aquesta sentència no es pot interposar recurs, de conformitat amb l'article 455.1 de la Llei d'Enjudiciament Civil, en la redacció que en fa la Llei 37/2.011, de 10 d'octubre, de mesures d'agilitació processal.  
I atés que la demandada, Patricia Rodríguez Sánchez, es troba en parador desconegut, expedisc aquest edicte a fi que li valga de notificació de forma deguda.  
  
Gandia, 23 de febrer de 2017.- El lletrat de l'Administració de justícia: Enrique Vallés Llorens.
Diari Oficial de la Generalitat Valenciana


Sumari del DOGV 8032, del 04-05-2017 (2017/3159)

Notificació de la sentència dictada en el judici verbal número 467/2016.
------------------------------------------------------------------------

### Dades del document

Número de DOGV
:   8032

Data del DOGV
:   04-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3159


Organisme emissor
:   Jutjat de Primera Instància Número 4 de València

Tipus de document
:   Edicte

Notificació de la sentència dictada en el judici verbal número 467/2016. [2017/3159]  
María Teresa Esteve Ramos, lletrada de l'Administració de justícia del Jutjat de Primera Instància número 4 de València, faig saber que en aquest jutjat se segueix el procediment judici verbal número 467/2016 a instàncies de José Luis Valenciano Santos contra Rosa Muñoz Heredia, en què s'ha disposat notificar a Rosa Muñoz Heredia que, en data 15 de març de 2017, es va dictar sentència que l'afecta i que, en contra, no s'hi pot interposar cap recurs.  
Per a conéixer el contingut íntegre de l'esmentada resolució, podrà personar-se a la secretaria del jutjat, siti a València, avinguda del Professor López Piñero, número 14, pis 2n, zona blava (Ciutat de la Justícia de València).  
I perquè valga de notificació de forma deguda, amb l'advertiment dels recursos expressats en l'esmentada resolució a la part demandada que es troba en parador desconegut, Rosa Muñoz Heredia, expedisc aquest edicte.  
  
València, 20 de març de 2017.- La lletrada de l'Administració de justícia: María Teresa Esteve Ramos.
Diari Oficial de la Generalitat Valenciana


Sumari del DOGV 7965, del 25-01-2017 (2016/10371)

Notificació de la sentència i de la interlocutòria dictades en el procediment de divorci contenciós número 74/2016.
-------------------------------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10436


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència i de la interlocutòria dictades en el procediment de divorci contenciós número 74/2016. [2016/10561]  
Procediment: família. Divorci contenciós 000074/2016-R.  
Demandant: Dayana Zorrilla Campo.  
Procuradora: Amparo Pont Pérez.  
Demandat: John Gerlison Soto Londoño.  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, divorci contenciós 000074/2016, a instàncies de Dayana Zorrilla Campo, representada per la procuradora Amparo Pont Pérez, contra John Gerlison Soto Londoño, en situació de rebel·lia, en què, en data 20 d'abril de 2016, s'ha dictat la sentència que té la part dispositiva com segueix:  
  
«Dispositiva  
Desestime la demanda formulada per la representació processal de Dayana Zorrilla Campo contra John Gerlison Soto Londoño.  
  
Cada part ha de pagar les costes processals causades a instàncies seues i les comunes a mitges.  
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a efecte el que s'ha disposat. El recurs s'ha d'interposar per escrit dins del termini de 20 dies, indicant la infracció comesa al parer del recurrent, sense aquests requisits no s'admetrà el recurs (art. 458 LEC). Haurà d'efectuar-se la consignació de 50 euros en el compte del jutjat 4584-0000-02 € número del procediment amb els quatre dígits - dos darrers números de l'any, a l'oficina Banesto, segons disposa la Llei Orgànica 1/2009, de 3 de novembre, i acreditar aquesta consignació, exceptuant-ne el cas d'aquells litigants que tinguen el benefici de justícia gratuïta. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
Aquesta és la sentència, que pronuncie, mane i firme.»  
  
«Aclarida mitjançant la interlocutòria d'aclariment de data 26 d'abril de 2016 en el sentit que:  
On diu en el fonament jurídic segon: «desestime la demanda...»; i en la dispositiva: «desestime la demanda...».  
  
Ha de dir en el fonament jurídic segon: «estime la demanda...»; i en la dispositiva de la sentència: «estime la demanda...».»  
  
  
I perquè valga de notificació de forma deguda a John Gerlison Soto Londoño, en rebel·lia, expedisc i firme aquest edicte.  
  
València, 7 de desembre de 2016.- El lletrat de l'Administració de justícia: José Esteban Briz Recio.